Amahil-a yebḍa ɣef kraḍ n yixfawen; ixef amezwaru yeɛna tasnarrayt nemmeslay-d deg-s ɣef wayen yeɛnan assisen n usentel, afran n usentel, iswi n ufran n usentel, assisen n temnaḍt, afran n temnaḍt, tarrayt n ugmar n wammud, awal ɣef yimsulɣa d tfelwit-nsen, uguren i d-nmuger deg wannar. Ixef wis sin d tiẓri anda i d-nemmeslay ɣef tbadutin n kra n tmiḍranin i cudden ɣer usentel am yidles, tarrayt, tuddsa, azenziɣ n tuddsa akked tarrayt, d tbadut n yimɣan n tujjya, ad nemmeslay-d ɣef tesnalɣa d wayen icudden ɣur-s am unagraw n umyag ad naf deg-s amyag, amatar udmawan d ufeggag i yebḍan ɣef sin aẓar d uskim, nesbegn-d timeẓra n umyag, syin nuɣal ɣer unagraw n yisem, nefka-d kra n tbadutin icudden ɣer-s akked ticraḍ-is tigejdanin am tewsit i yebḍan ɣef umalay d wunti, amḍan yebḍan ɣef wasuf d usget, d waddad ilelli d umaruz, syin akkin nɛedda ɣer tseddast, nesbadu-d kra n tmiḍranin icudden ɣur-s, tafyirt d wanawen-is, tawuri, aseɣru, asemmad d wannawen-is, nfak s tsemlilit i d-nexdem s wudem n uzenziɣ i umyag d yisem.